ওসি আরও জানান, ঝিনাইদহ পৌরসভার ১নং ওয়ার্ডের কাউন্সিলর পদে আক্তার হোসেনের পক্ষে যুবলীগ নেতা জাহাঙ্গীর ও জাহিদুল ইসলামের পক্ষে যুবলীগ নেতা মাসুদ অংশ নিচ্ছে। নিহত আলম যুবলীগ নেতা জাহাঙ্গীরের বড় ভাই বলে পুলিশ জানিয়েছে। এদিকে যুবলীগের দুই নেতা নিহত হওয়ার খবর ছড়িয়ে পড়লে শহরে উত্তেজনা দেখা দেয়। পুলিশ পরিস্থিতি নিয়ন্ত্রণে আনতে হাসপাতাল ও শহরের বিভিন্ন জায়গায় টহল জোরদার করেছে। বর্তমানে শহরে থমথমে অবস্থা বিরাজ করছে। যে কোনো মুহূর্তে রক্তক্ষয়ী সংঘর্ষের আশঙ্কা রয়েছে।